
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/1556
URBROJ: 251-13-11-16-22-3
Zagreb, 23. kolovoz 2022.
Z A P I S N I K

sa 16. sjednice Vijeća Mjesnog odbora „Samoborček“, održane 23. kolovoza 2022. s početkom u 18,00 sati, u prostoru Mjesnog odbora „Samoborček“, Nova cesta 37.

Prisutni članovi Vijeća: Alma Smojver, Ana Legčević, Noah Kraljević, Dario Karlovčan, Ivan Maksan, Nikolina Rajković

Odsutni članovi vijeća: Maja Đuroković

Ostali prisutni: Zoran Matović – predstavnik suvlasnika iz nebodera na adresi Nova cesta 4
                           Marko Mihelj – predstavnik suvlasnika iz nebodera na adresi Nova cesta 1

Predsjednica Vijeća Mjesnog odbora „Samoborček“ utvrđuje da je na sjednici prisutno 6 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 16. sjednice.
Vijeće JEDNOGLASNO prihvaća zapisnik s 16. sjednice.

Predsjednica predlaže:
	                       DNEVNI RED

       1.  Aktualna problematika
       2.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Aktualna problematika 

           Predsjednica otvara raspravu.
           Predsjednica izvješćuje o radu vijeća kroz srpanj i kolovoz, o komunikaciji ptrema Vijeću Gradske četvrti 
           Trešnjevka – sjever , zapravo o zatišju djelovanja. Najavljuje dolazak predstavnika suvlasnika s adrese 
           Nova cesta 1 (neboder) i Nova cesta 4 (neboder) koji su najavili svoj dolazak i zamoljeni su da dođu s
           pitanjima i problematikom u sklopu prve točke dnevnog reda.
           Član vijeća Ivan Maksan javlja se na temu ugostiteljskog objekta NU Bar na uglu Magazinske i Ulice 
           Krste Pavletića, ( NU bar- najmoprimci : Ravlić Željko i  LEMMA j.d.o.o. Ugovor o zakupu poslovnog  
           prostora, ugostiteljska djelatnost, 60,42 m2, Ulica Krste Pavletića 2, ID693 od 20.902018.) i traži  da se
           Grad očituje na slijedeća pitanja:

           1) Da li je Grad dopustio osnivanje poduzeća na adresi gradskog prostora koji je u najmu?
           2) Da li je Grad sklopio ugovor o najmu javne površine za terasu na nogostupu Magazinske ceste na 
               kojem najmoprimac ima postavljeno nekoliko stolova ( 5 stolova - 20 sjedećih mjesta , cca 20 m2?)
           3) Da li je Grad sklopio ugovor o najmu javne površine za terasu na nogostupu u Ulici Krste Pavletića
               na kojem najmoprimac ima postavljeno nekliko visokih stolova (3 stola - 6 sjedećih mjesta cca 10 m2?)
           4) Da li je Grad sklopio s najmoprimcem ugovor o najmu tri parkirališna mjesta (od toga dva namijenjena 
               osobama s invaliditetom) za terasu ugostiteljskog objekta u Ulici Krste Pavletića ( izgrađena terasa s 12
               stolova – 48 sjedećih mjesta cca 50 m2)?
         5) Da li je Grad dopustio rekonstrukciju poslovnog prostora i da li su za rekonstrukciju ishođene dozvole?
         6) Da li se Grad suglasio s uređenjem zajedničkog prostora i prenamjenom u skladište lokala (kasno noćna 
             i ranojutarnja manipulacija pićem u skladištu je bučna i ometa stanare unutar bloka gdje su pretežito 
             orijentirane sobe za spavanje?)
         7) Da li su ishodovane dozvole za prenamjenu zajedničkog prostora u skladište?
         8) Da li je za korištenje prostora ishođena uporabna dozvola i MTU?
         9) Da li je najmoprimac ishodio suglasnost suvlasnika ( između ostalig i Grada Zagreba) za postavljanje 
             svijetlećeg natpisa imena na fasade zgrade?
       10) Da li je najmoprimac ishodio suglasnost suvlasnika i dozvolu za postavu sklopive nadstrešnice nad 
             dijelom nogostupa Magazinske ceste?
       11) Da li je i ako da na koji način Grad kompenzirao ulaganje zakupca u interijer poslovnog prostora?
       12) Uplaćuje li najmoprimac redovito ugovorenu najamninu?
       13) Podmiruje li najmoprimac redovito ostale obveze?
        
       Ovom zapisniku član vijeća Ivan Maksan prilaže izvadak iz sudskog registra dotičnog poduzeća, tj. obrta
       Lemma j.d.o.o., potom izvadak iz zemljišne knjige, ugovor o zakupu / korištenju poslovnih prostora.

       Predstavnik suvlasnika Zoran Matović pismenim putem obraća se Gradu:
       1) Ispred ulaza u neboder, Čistoća čisti samo gornji nogostup, bez čišćenja donjeg nogostupa. Budući da se 
           radi o gradskoj parceli  traži da se nogostup čisti u cijelosti gornji i donji.
       2) Suvlasnici s adrese Nova cesta 4 traže postavljanje velikih kontejnera, tzv. zvona iznad podzemnih 
           spremnika za papir, plastiku i staklo na javnu površinu.
           Predlažu lokaciju kraj velikog panoa za oglase na ulazu prema istočnom parkiralištu Doma sportova.
       3) Potrebna je rampa za osobe s invaliditetom za ulaz u neboder – naznačeno da je ta potreba stavljena u 
           Plan komunalnih aktivnosti Mjesnog odbora „Samoborček“ za 2023. Godinu
       4) Hitno postavljanje nekoliko koševa za smeće s južne strane nebodera gdje postoji više klupa
       5) Napraviti prolaz za pješake i osobe s invaliditetom od parkirališta do nogostupa
       6) Uređenje odvodnog kanala s izgradnjom zidića sa sjeverne strane zgrade 
       7) Nužna je niska ogradica između gornjeg i donjeg nogostupa i velika je mogućnost pada građana, posebno
            osoba s invaliditetom, slabovidnih i slijepih osoba.
       8) Dva slivnika na donjem nogostupu ispred ulaza Vodoopskrba i Odvodnja nije imala ucrtane.

            Ovome se zapisniku prilaže rukom pisani podnesak sa svim navedenim.
            Predsjednica zaključuje raspravu.


Ad. 2. Pitanja, prijedlozi i obavijesti 

          U sklopu ove točke članovi vijeća dogovaraju raspored dežurstava za rujan i dogovaraju termin slijedeće 
          sjednice. Predsjednica obavještava da tijekom dežurstva kroz ljeto građani nisu dolazili i nisu se pismeno
          obraćali Vijeću Mjesnog odbora.
          Predsjednica obavještava o gradskom dopisu o poskupljenju asfalterskih radova, te izvješćuje o dopisu
          prema Zagrebačkim cestama o hitnoj potrebi obnove boje na pješačkim prijelazima Mjesnog odbora 
          „Samoborček“ prije početka slijedeće školske godine u svrhu povećanja sigurnosti.
         

          Sjednica je završila u 19.20 sati.

         ZABILJEŽIO

         Noah Kraljević                                                                                                                Predsjednica
Vijeća Mjesnog odbora
          ”Samoborček”

